九日雨中作
作者：賀鑄
朝代：宋

paragraphs: 九夏赤旱百井枯，三秋積雨釜生魚。
淩高徑醉不易圖，問底黄葉今有無。
願致皎白來庭除，昏瞳爛卷勤卷舒。
管中一班聊自娛，未羨北里鳴笙竽。
少日用壯膽力麤，六鼇可取負而趨。
誰謂衰遲百病餘，雀鼠入屋不受驅。
長鋏長鋏歸來乎，泥深沒脛行無車。
咄嗟蠟屐非雙鳬，安得翩然過故都。